የቤዛዊት ተገጣጣሚ የሕንጻ አካል ማምረቻ በሙሉ አቅሙ ወደ ሥራ መግባቱ ተገለጸ፤ ፋብሪካው በርዕሰ መስተዳድሩና ሌሎችም ከፍተኛ የሥራ ኃላፊዎች ተጎብኝቷል፡፡
ባሕር ዳር፡ ሕዳር 26/2012ዓ.ም (አብመድ) የቤዛዊት ህንፃ ተገጣጣሚ አካል ማምረቻ ፋብሪካ (ሸኔል) በግንታው ዘርፍ የሚታየውን የጊዜና የውጪ ብክነት በመቀነስ ከፍተኛ ሚና እንደሚያበረክት የክልሉ ርዕሰ መስተዳደር ተመስገን ጥሩነህ ተነገሩ፡፡ቤዛዊት የሕንፃ ተገጣጣሚ አካል ማምረቻ ፋብሪካ በ2010 ዓ.ም ወደ ማምረት የገባ የግንታታ ግብዓት አምራች ነው፡፡ ፋብሪካው የነዳጅ ተረፈ ምርትንና እና ዚንክ ‹ኮትድ ጋልነቫንይዝድ ዋየር› በጥሬ ዕቃነት ይጠቀማል፡፡ የነዳጅ ተረፈ ምርት ከውጭ ሀገር የሚመጣ ሲሆን ዚንክ ኮትድ ጋልነቫንይዝድ ዋየር ደግሞ በሀገር ውስጥ ያሉ ብረታ ብረት ፋብሪካዎች ለማምረት ዝግጅታቸውን አጠናቅቀዋል፡፡ፋብሪካው ለቢሮ እና ለመኖሪያ ቤትነት የሚያገለግሉ የሕንፃ ተገጣጣሚ ወለል፣ ግድግዳ፣ ጣሪያ እና ደረጃ ይሠራል፤ ከጣሊያን ድርጅት ጋር ውል በመውሰድ እና ማሽነሪዎችን በመተከልም ወደ ሥራ ገብቷል፡፡ እስካሁን አምስት፤ አምስት የመንግሥት እና የግል ድርጅቶች ውል በመውድ በቤዛዊት ሕንጻ ተገጣጣሚ አካል ማምረቻ ፋብሪካ የግንባታ ሥራዎችን ማሠራታቸው ተነግሯል፡፡ ፋብሪካው ከ161 ሚሊዮን ብር በላይ ወጪ ተደርጎበት በባሕር ዳር ከተማ በ14 ሺህ ካሬ ሜትር ያረፈ ነው፡፡ የክልሉ መንግሥት ደግሞ ዘርፉን ለማጠናከር 72 ሚሊዮን ብር ድጋፍ አድርጓል፡፡